Държавен вестник, бр. 58, 2025 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  58
щаба на военното формирование. В тях се 
изписват особените задължения, определени 
в този устав и други регламентиращи актове.
(5) Военнослужещите от наряда са длъжни 
да познават правилата за действие по време 
на дежурство и да се явяват преди застъп­
ване в наряд на инструктаж при посочените 
командири (началници).
(6) Когато дежурните военнослужещи от 
наряда отсъстват, техните задължения се 
изпълняват от помощниците им.
(7) Сдаването и приемането на дежурството 
от наряда се отразява в книгата за приемане 
и сдаване на дежурството (приложение № 21) 
и се удостоверява с подписите на приемащия 
и на сдаващия дежурството.
(8) Оперативният дежурен (дежурният по 
военно формирование) може да възложи вре­
менно изпълнението на своите задължения на 
помощника си поради наличие на обективни 
обстоятелства, които водят до невъзможност 
за изпълнението им. Оперативният дежурен 
(дежурният по военно формирование) неза­
бавно докладва на командира (началника) на 
военното формирование и по-нататък действа 
според неговите разпореждания.
(9) Когато друг военнослужещ от състава 
на наряда изпадне в обективна невъзможност 
да го изпълнява, той докладва за това на 
оперативния дежурен (дежурния по военно 
формирование) и по-нататък действа според 
неговите разпореждания.
Чл. 269. Военнослужещите от наряда са 
длъжни да докладват на оперативния дежурен 
(дежурния по военно формирование) за всяко 
посещение на командир (началник) на воен­
ното формирование и на по-старши командир 
(началник).
Чл. 270. (1) Числящите се документи, 
оръжие, боеприпаси и други имущества на 
дежурните военнослужещи се съхраняват в 
дежурните стаи в отделни заключващи се 
каси (шкафове), запечатани с техните лични 
печати. Личните печати се сдават (приемат) 
по време на смяната на дежурството.
(2) При военнослужещите от денонощния 
наряд, които отговарят за охраната на запеча­
тани помещения, каси, сандъци, регистратури, 
машини, ключове, ППС и др., задължително 
се съхраняват и образци (слепки) от печатите, 
с които те са запечатани. Същите се използ­
ват при сдаване (приемане) на дежурството.
Чл. 271. (1) Стаите на дежурните военно­
служещи от наряда се оборудват с технически 
средства за сигнализация от охраняваните 
обекти, средства за подаване на сигнали, 
технически средства за комуникация и опо­
вестяване, отоплителни уреди, аварийно ос­
ветление, маса, столове, шкафове, закачалка 
и друго необходимо оборудване и материали.
(2) При възможност в непосредствена бли­
зост до стаите на дежурните военнослужещи 
от наряда се определят помещения за почивка 
(сън), които се оборудват с легла, спално бельо 
и отоплителни уреди.
Чл. 272. Задълженията на длъжностните 
лица от денонощния наряд, непосочени в този 
устав, се определят от командирите (начал­
ниците) с правила за действие.
Раздел II
Наряд по вътрешната служба
Чл. 273. (1) Нарядът по вътрешната служ­
ба е онази част от денонощния (дневния) 
наряд, която е предназначена за охрана на 
личен състав, отбранителните продукти, за 
поддържане на вътрешния ред и дисципли­
ната, както и за спазването на правилата за 
пожарна безопасност.
(2) Нарядът по вътрешната служба може 
да включва:
1. оперативен дежурен/дежурен по военно 
формирование; 
2. помощник-оперативен дежурен/помощ­
ник-дежурен по военно формирование;
3. дежурен по парк;
4. дневални по парк;
5. механик-водач (шофьор) на дежурен 
влекач;
6. дежурен по КПП;
7. помощник-дежурен по КПП;
8. дежурен по хранителен блок (кухня, 
столова);
9. дежурен по батальон (дивизион, ескад­
рила);
10. помощник-дежурен по батальон (диви­
зион, ескадрила);
11. дежурен по рота (батарея);
12. дневални по рота;
13. дежурен по противопожарна защита.
(3) Командирите (началниците) на военни 
формирования с малък личен състав, непоз­
воляващ назначаването на всички военно­
служещи по ал. 2, имат право да възлагат 
на един от тях изпълнението на служебните 
задължения на повече от един от състава на 
наряда.
(4) В състава на наряда по вътрешната 
служба могат да се назначават и военнослу­
жещи от военнополицейското формирование 
съобразно техните правомощия.
Чл. 274. (1) За дежурен по военно фор­
мирование се назначава офицер, офицерски 
кандидат или сержант.
(2) За помощник-дежурен по военно фор­
мирование се назначава офицер, офицерски 
кандидат или сержант.
(3) За дежурен по парк се назначава офицер, 
офицерски кандидат или сержант.
(4) За дневален по парк се назначава воен­
нослужещ от войнишкия състав.
(5) За механик-водач (шофьор) на дежур­
ния влекач се назначава военнослужещ на 
длъжност механик-водач (шофьор).